text: Hawa úr Liberia misti alt, tá ið vøruhús hennara fór upp í royk. Føroyingar vóru skjótir at hjálpa henni upp á beinini aftur
text: #000002
text: Hawa, sum felagsskapurin hjá Hildu Viderø - "Mirjam" - hjálpti
text: #000003
text: 25. juni kom eldur í sjey vøruhús í einum av teimum størstu sølumarknaðunum í høvuðsstaðnum Monrovia í vestafrikanska landinum Liberia.
text: #000004
text: Hilda Viderø, ið hevur arbeitt í fleiri ár við kvinnum í Afrika, var til staðar í býnum tá, og upplivdi, at nógv fólk komu til hennara og bóðu um hjálp. Hilda Viderø fortelur, at nógvar familjur stóðu eftir við ongum, tí allur peningur teirra fór upp í royk.
text: #000005
text: - Eg kenni fleiri, sum hava sína dagligu gongd har. Hetta var ein sorgardagur. Eg bleiv biðin um at koma at tosa við ein kvinnu, sum veruliga hevur følt sviðan av eldsbrunanum. Eg hevði hug at siga nei, tí eg var troytt og orkaði ikki beint tá at sita andlit til andlits við menniskjur, sum einki eiga, og sum hava mist alt - neyðin er øgilig. Men eg fór alíkavæl, sigur Hilda Viderø
text: #000006
text: Fríggjadagin áðrenn eldsbrunan mánadagin, hevði kvinnan, Hawa, keypt brúkt klæðir til vøruhúsið fyri allan sín pening, og alt kolaðist upp í eldsbrunanum.
text: #000007
text: - Hetta var alt, hon átti, og sum aðrar kvinnur, hevur hon nógvar munnar at metta. Maðurin, sum arbeiddi sum heilsurøktari, doyði av ebola, saman við seks øðrum starvsfólkum á klinikkini.
text: #000008
text: Hilda Viderø bað um hjálp frá føroyingum umvegis hjálparfelagsskap hennara Mirjam fyri at hjálpa Hawu, og tað gekk bert eitt døgn, so var allur peningurin har.
text: #000009
text: - Tað hevur verið so spennandi at fylgt við, hvussu stórur áhugin hevur verið at hjálpa hesu kvinnu, sum er komin í hesa syrgilgu støðu. Eg hevði í mínum stilla sinni gjørt av, at hjálpa henni. Eg møtti henni aftur, og hon fekk peningin - hon visti ikki, hvussu hon skuldi bera seg at og hevði ilt við at trúgva, at hetta var veruleiki. Hon hevur verið sjúk síðani hendingina og hevði ligið í songini - og tá hon fekk hjálpina, varð hon spillfrísk, sigur Hilda Viderø, sum takkar fyri alla hjálpina frá føroyingum.
text: #000010
text: 100 øðrvísi fyrimyndir til dreingir
text: #000018
text: Bilur við fimm gentum bóltaði runt
text: #000019